**Numbriline 2020. aasta**

02.01.2020

**Sotsiaalmaksuseadus**

* Sotsiaalmaksu määr **33%** (SMS [§ 7 lg 1](https://www.riigiteataja.ee/akt/SMS#para7lg1)) maksustatavalt summalt.
* Sotsiaalmaksu maksmise aluseks olev kuumäär **540 eurot** (2020. a riigieelarve seadus [§ 2 lg 7](https://www.riigiteataja.ee/akt/RES2020#para2lg7)).
* Tööandja minimaalne sotsiaalmaksu kohustus **178,20 eurot** (kuumäär x 33%).
* Füüsilisest isikust ettevõtja minimaalne sotsiaalmaksu kohustus **534,60 eurot** kvartalis (aastas **2138,40 eurot**).
* **Pane tähele!  
  Seoses 12. märtsist 2020 kehtiva ERIOLUKORRAGA** on sotsiaalmaksuseadusse viidud sisse leevendav meede, mis võimaldab tööandjatel jätta märtsis, aprillis ning mais minimaalse  sotsiaalmaksu maksmise kohustuse täitmata, säilitades siiski töötajatele ravikindlustus.
* Seega märtsi, aprilli ja mai 2020 [vormil TSD](https://www.emta.ee/et/tulu-kulu-kaive-kasum/maksudeklaratsioonid-ja-nende-taitmise-juhised/tsd-esd-ja-toendid/tsd-esd-ja-3#TSD) tuleb deklareerida ja tasuda sotsiaalmaksu töötajale tegelikult väljamakstud tasult.
* Samuti jääb sellel perioodil  ravikindlustus kehtima juhatuse liikmel, võlaõigusliku lepingu alusel teenuse pakkujal ja ettevõtluskonto omanikul. Antud isikutele laieneb ravikindlustuskaitse kuu kaupa, siis nende ravikindlustatus on tagatud tegelikult makstud tasult sotsiaalmaksu tasudes (ehk minimaalset kohustust täitmata) kuni **10. juulini 2020** ehk päevani, mil tuleb esitada vorm TSD deklaratsioon juunis tehtud väljamaksete kohta.
* See muudatus ei laiene sotsiaalmaksuseaduse[§-s 6](https://www.riigiteataja.ee/akt/sms#para6) sätestatud erijuhtudele.

**Tulumaksuseadus**

* Tulumaksu määr **20%** (TuMS [§ 4 lg 1](https://www.riigiteataja.ee/akt/TuMS#para4lg1)).
* Tulumaksu määr juriidilise isiku väljamaksetelt (erisoodustused, kingitused, annetused, vastuvõtukulud, dividendid, ettevõtlusega mitteseotud kulud) **20/80** (TuMs [§ 4 lg 11](https://www.riigiteataja.ee/akt/TuMS#para4lg1b1)).
* Regulaarselt makstavad dividendid:
  + kinni peetav tulumaksu määr residendist füüsilisele isikule regulaarselt makstavatelt dividendidelt ja kasumieraldistelt **7%** (TuMS [§ 4 lg 4](https://www.riigiteataja.ee/akt/TuMS#para4lg4));
  + tulumaksu määr juriidilise isiku väljamaksetelt regulaarselt makstavatele dividendide ning kasumieraldiste korral **14%** (14/86) (TuMS [§ 4 lg 5](https://www.riigiteataja.ee/akt/TuMS#para4lg5)).
* Maksustamisperioodi maksustatavast tulust mahaarvatava maksuvaba tulu maksimaalne suurus **6000 eurot** aastas ehk **500 eurot** kuus (TuMS [§ 23 lg 1](https://www.riigiteataja.ee/akt/TuMS#para23lg1)).
* Maksustamisperioodi maksustatavale tulule, mis on suurem kui 14 400, rakendub maksuvaba tulu valem: 6000 – 6000 / 10 800 × (tulu summa – 14 400) (TuMS [§ 23 lg 2](https://www.riigiteataja.ee/akt/TuMS#para23lg2)).
* Täiendav maksuvaba tulu lapse ülalpidamise korral on **1848 eurot** (154 eurot kuus) teise kuni 17 aasta vanuse lapse eest ja **3048 eurot** (254 eurot kuus) alates kolmandast lapsest (TuMS [§ 231 lg 1](https://www.riigiteataja.ee/akt/TuMS#para23b1lg1)).
* Täiendav maksuvaba tulu abikaasa eest **2160 eurot**, kui abikaasade maksustatav tulu ei ületa 50 400 eurot (TuMS [§ 234 lg 1](https://www.riigiteataja.ee/akt/TuMS#para23b4lg1)).
* Tööandja ühekordse sünnitoetuse maksuvaba osa **2500 eurot** (TuMS [§ 13 lg 3 p 7](https://www.riigiteataja.ee/akt/TuMS#para13lg3p7)).
* Välislähetuse päevaraha maksuvaba piirmäär on **50 eurot** välislähetuse esimese **15 päeva** kohta, kuid kõige rohkem 15 päeva kohta kalendrikuus, ja **32 eurot** iga **järgneva päeva** kohta (TuMS [§ 13 lg 3 p 1](https://www.riigiteataja.ee/akt/TuMS#para13lg3p1)).
* Puudub lähetustega seotud majutuskulu maksuvaba piirmäär nii riigisisese kui ka välislähetuse korral (TuMS [§ 13 lg 3 p 1](https://www.riigiteataja.ee/akt/TuMS#para13lg3p1)). Lähetustega seotud majutuskulu loetakse sõltumata selle suurusest ettevõtlusega seotud kuluks ning sellega ei kaasne täiendavat maksukohustust.
* Tulumaksuga ei maksustata tööandja tehtavaid sissemakseid töötaja III pensionisambasse. Tööandjale on tulumaksuvaba limiit 15% töötajale kalendriaasta jooksul tehtud väljamaksetest, kuid mitte rohkem kui 6000 eurot aastas (TuMS [§ 13 lg 3 p 15](https://www.riigiteataja.ee/akt/TuMS#para13lg3p15)).
* Maksustatavast tulust on lubatud teha mahaarvamisi kokku kuni 1200 eurot maksumaksja kohta, kuid mitte rohkem kui 50% ulatuses maksumaksja sama maksustamisperioodi Eestis maksustatavast tulust. Eluasemelaenu intresse võib tulust maha arvata kuni 300 eurot (TuMS [§ 282 lg 1](https://www.riigiteataja.ee/akt/TuMS#para28b2lg1)).
* Füüsilisest isikust ettevõtja tasub ettevõtlustulult avansilisi makseid võrdses summas **15. septembriks** ja **15. detsembriks** ja piirmäärkas on **300 eurot** (TuMS [§ 47 lg 2](https://www.riigiteataja.ee/akt/TuMS#para47lg2)).
* Erisoodustus ei ole tasemekoolitus, mis on otseselt seotud töö- või teenistussuhtega ning juriidilise isiku juhatuse liikme, välismaa äriühingu filiaali juhataja ja mitteresidendi muu püsiva tegevuskoha tegevjuhi ülesannetega (TuMS [§ 48 lg 4 p 10](https://www.riigiteataja.ee/akt/123122019017#para48lg4p10)).
* Tööandja omandis või valduses oleva sõiduauto töö-, ameti- või teenistusülesannete või tööandja ettevõtlusega mitteseotud tegevuseks kasutamise võimaldamisel on erisoodustuse hind 1,96 eurot sõiduauto liiklusregistris märgitud mootori võimsuse ühiku (kW) kohta kuus. Üle viie aasta vanuse sõiduauto puhul on erisoodustuse hind sõiduauto mootori võimsuse ühiku (kW) kohta 1,47 eurot (TuMS § [48 lg 8](https://www.riigiteataja.ee/akt/TuMS#para48lg8)).

**Kogumispensionide seadus**

* Kogumispensioni makse määr on **2%** (KoPS [§ 9](https://www.riigiteataja.ee/akt/KoPS#para9)).
* Tööandja peab kontrollima töötajate kogumispensioniga liitumist ([www.pensionikeskus.ee](https://www.pensionikeskus.ee/)).

**Töötuskindlustusmakse määrus**

* Töötuskindlustusmakse määr kindlustatule 1,6% (VV määrus nr [107 § 2](https://www.riigiteataja.ee/akt/104102016001#para2)).
* Töötuskindlustusmakse määr tööandjale 0,8% (VV määrus nr [107 § 3](https://www.riigiteataja.ee/akt/104102016001#para3)).

**Töötasu alammäära määrus**

* Töötasu alamäär tunnis 3,48 eurot (VV määrus nr [115 § 1](https://www.riigiteataja.ee/akt/121122019027#para1)).
* Töötasu alammäär kuus 584 eurot (VV määrus nr [115 § 1](https://www.riigiteataja.ee/akt/121122019027#para1)).

**Töölepingu seadus**

* Lapsepuhkuse ühe päeva eest saadav tasu [27,70](https://www.sotsiaalkindlustusamet.ee/et/laste-ja-peredega-seotud-huvitiste-maarad) eurot (TLS [§ 63 lg 1](https://www.riigiteataja.ee/akt/TLS#para63lg1)).

**Äriseadustik**

* Minimaalne osakapital 2500 eurot (ÄS [§ 136](https://www.riigiteataja.ee/akt/%C3%84S#para136)).
* Minimaalne aktsiakapital 25 000 eurot (ÄS [§ 222](https://www.riigiteataja.ee/akt/%C3%84S#para222)).

**Perehüvitiste seadus**

* Vanemahüvitise määr **540 eurot** kuus (2020. a riigieelarve seaduse [§ 2 lg 3](https://www.riigiteataja.ee/akt/RES2020#para2lg3)).
* Vanemahüvitise maksimaalne suurus **3548,10 eurot** kuus (PHS [§ 38 lg 1](https://www.riigiteataja.ee/akt/PHS#para38lg1)).
* Lapsetoetus pere esimese ja teise lapse kohta on **60 eurot**. Lapsetoetus pere kolmanda ja iga järgmise lapse kohta on **100 eurot** (PHS [§ 17 lg 3](https://www.riigiteataja.ee/akt/PHS#para17lg3)).
* Lapsehooldustasu kuni 3aastase lapse eest **38,36 eurot**, kuni kolmelapselises peres iga 3-8aastase lapse eest **19,18 eurot**, üle kolmelapselises peres 19,18 eurot iga 3-8aastase lapse eest.  
  ***Lapsehooldustasu on toetusliik, mis järk-järgult kaob. Alates 1. septembrist 2019 sündinud lastega seoses lapsehooldustasu enam ei määrata.***

**Perekonnaseadus**

* Igakuine elatis ühele lapsele minimaalselt **292 eurot** kuus (PKS [§ 101 lg 1](https://www.riigiteataja.ee/akt/PKS#para101lg1)).

**Riigieelarve seadus**

* Töötutele mõeldud ettevõtluse alustamise toetuse ülemmäär **4474 eurot** (2020. a riigieelarve seaduse [§ 2 lg 5 p 1](https://www.riigiteataja.ee/akt/RES2020#para2lg5p1)).
* Töötutoetuse päevamäär **6,10 eurot** (2020. a riigieelarve seaduse [§ 2 lg 5 p 4](https://www.riigiteataja.ee/akt/RES2020#para2lg5p4)).
* Töötule või tööotsijale ette nähtud sõidu- ja majutustoetuse määr ühe kilomeetri kohta **0,10 eurot**, kuid mitte üle 26 euro päevas (2020. a riigieelarve seaduse [§ 2 lg 5 p 6](https://www.riigiteataja.ee/akt/RES2020#para2lg5p6)).
* Toimetulekupiiri määr **150 eurot** kuus (2020. a riigieelarve seaduse [§ 2 lg 6 p 3](https://www.riigiteataja.ee/akt/RES2020#para2lg6p3)).
* Üksi elava pensionäri toetuse suurus **115 eurot** aastas (2020. a riigieelarve seaduse [§ 2 lg 6 p 4](https://www.riigiteataja.ee/akt/RES2020#para2lg6p4)).

Allikas: [www.rmp.ee](http://www.rmp.ee)